|  |  |
| --- | --- |
|  | FURNÉROZOTT MDF FRONTELEM MŰSZAKI ADATLAP Azonosító: CsMA-05 |

#### Termék leírása

##### Színfurnérozott MDF lapanyagból előállított, profilmart, keretszerkezetű, tömör lemezbetétes, vagy üvegezhető, „üveg falccal” ellátott ajtólapok illetve fiókelő. Keretszerkezet összeépítése un. „kontraprofilos” csapozással. Felületük igény szerinti, oldószeres pácolással, majd poliuretán alap és fedőlakkal kezelt.

Műszaki adatok

A keret 20 mm vtg. színfurnérozott MDF lap, a lemezbetét 4 mm vtg. 11 mm vtg., különféle kialakítású rátéttel díszítve, vagy 7 mm vtg., díszítés nélküli színfurnérozott MDF lap. A lemezanyagok borítása I. o. késelt színfurnérral, A/B minőségben. Tulajdonságai megfelelnek az MSZ EN 316 illetve EN 622, MSZ 6793-1/1984, MSZ 6793-3/1984, MSZ 08-0590-1989 szabvány előírásainak.

###### A ragasztás vizes bázisú vízálló diszperziós ragasztóval, a felületkezelés oldószeres lakkpáccal és poliuretán lakkokkal történik.

## Minőségi követelmények

A furnérozott bútoralkatrészek mindkét felületén előforduló, szemrevételezéssel megállapítható küllemi hibák megengedett mértékét az 1. táblázat, az egyéb tulajdonságokat, jellemzőket a 2. táblázat tartalmazza.

1. táblázat

|  |  |  |
| --- | --- | --- |
| **Küllemi hiba** | **Felület** | **Hátoldal** |
| Felületi karcolás | Nincs megengedve | Megengedett, alkatrészenként 1db |
|   |   | max. 10 mm hosszúságú |
| Bevonó anyag réteget átütő karcolás | Nincs megengedve | Nincs megengedve |
| Felületi repedés | Nincs megengedve | Nincs megengedve |
| Benyomódás, kidudorodás | Megengedett, ajtónként 1 db | Megengedett, ajtónként 1db |
|  | max. 1x1 mm | max. 1x1 mm |
| Megmunkálási nyomok | Nincs megengedve | Nincs megengedve |
| Felületkezelés hibái (légbuborékok, | Nincs megengedve | Nincs megengedve |
| kráteresedés, lakkmegfolyás, felválás) |  |  |
| Rostfelválás, kiszakadás | Nincs megengedve | Max. 5 mm hosszban, |
|  |  | tapaszolva megengedett |

2. táblázat

|  |  |  |
| --- | --- | --- |
| **Tulajdonság, jellemzők** | **Vizsgálati módszer** | **Követelmény** |
| Az alkatrészek megengedett legnagyobb | MSZ 8339-87 | Főméretek tűrése ± 2,0 mm |
| méret-, alak- és helyzettűrése |  | Részméretek tűrése: |
|  |  |  - alkatrész hosszméret esetén ± 1 mm |
|   |  |  - keresztmetszeti méretek esetén ± 0,5 mm |
|   |  | Alkatrészek egyenességének, illetve egy- |
|   |  |  síkúságának tűrése: |
|   |  |  - lapszerkezet esetén 1,0 mm/m |
|   |   | Szögeltérés tűrése: 1,0 mm/m |
| Vegyi hatásokkal szembeni ellenálló képesség | MSZ 9924 | "K" - közepes ellenállású |
| Hőállósági fokozat | MSZ 9926 | "K" - közepes ellenállású |
| Mechanikai igénybevételekkel szembeni | MSZ 9928 | "E" - különleges ellenállású |
| Ellenálló képesség |   |   |
| Klímaállósági fokozat | MSZ 9930 | "K" - közepes ellenállású |
| Bútor élek ellenállósági fokozata | MSZ 8367 | "K" - közepes ellenállású |

## Felhasználási terület

Mindazon felhasználási helyekre és területekre, ahol az 1-2 táblázatban feltüntetett tulajdonságok megfelelnek, elsősorban konyhai, és lakószoba bútorok frontfelületére. Tartósan magas relatív páratartalmú (több mint 60 %) helyiségekben alkalmazásuk kerülendő.

## Csomagolás

Alkatrészenként külön-külön műanyag fóliába, majd gyűjtőcsomagolásban, raklapon műanyag fóliába.

A csomagolás megbontása után a maradék csomagot vissza kell zárni, hogy elkerüljük a lapok szennyeződését.

Az alkatrészeket egymáson csúsztatni TILOS!

Tárolás

Fedett, időjárástól védett helyen tárolható.

Por és nedvesség, közvetlen napsugárzás ellen a terméket védeni kell!

Tisztítás

A felület tisztítása enyhén mosószeres vízzel és puha ruhával végezhető el. A felületek tisztítására maró anyag, vagy por alakú tisztítószereket használni nem szabad!

## Egyéb

FIGYELEM. A fa, mint természetes alapanyag, szöveti jellemzőiből adódó szín- és rajzolatbeli inhomogenitását a felületkezelés csak tompítani tudja, így az egyes megrendelések, ajtólapok, alkatrészek rajzolatában eltérések, színében árnyalatnyi különbségek lehetségesek.

A frontelemek felületének színe az idő múlásával változik („öregedési” folyamatok játszódnak le, elsősorban a különböző fényforrások UV tartománya, másodsorban a levegő oxigéntartalma miatt), ezért az egyes megrendelések egymáshoz, illetve a színmintákhoz viszonyított színében eltérések mutatkoznak. Ez a jelenség cseresznye és éger furnéros frontelemeknél, az átlagosnál nagyobb mértékben tapasztalható.